b'\n_START_ARTICLE_\nOtokar\n_START_PARAGRAPH_\nOtokar - Turkijos ratini\xc5\xb3 transporto priemoni\xc5\xb3 gamybos kompanija, gaminanti ir karines ma\xc5\xa1inas. Kompanijos Ko\xc3\xa7 Holding padalinys, b\xc5\xabstin\xc4\x97 Sakarjoje (Turkija)._NEWLINE_Otokar \xc4\x97m\xc4\x97 veikti 1963 m. Stambule, ji \xc4\x97m\xc4\x97 gaminti tarpmiestinius autobusus pagal Magirus Deutz licencij\xc4\x85. Tuo metu Otokar pasi\xc5\xbeym\xc4\x97jo kaip labai moderni\xc5\xb3 autobus\xc5\xb3 gamintojas. Po 1970 m. \xc4\x97m\xc4\x97 gaminti miniautobusus su Deutz AG varikliais. Tuo metu Ko\xc3\xa7 Holding supirko daugum\xc4\x85 Otokar akcij\xc5\xb3._NEWLINE_Po 1980 m. Otokar \xc4\x97m\xc4\x97 gaminti ir miesto autobusus. Apie 1985 m. Otokar pagamino Turkijos ginkluotosioms paj\xc4\x97goms pirmuosius \xc5\xa1arvuotuosius automobilius. 1987 m. Otokar \xc4\x97m\xc4\x97 pagal Land Rover (D. Britanija)licencij\xc4\x85 gaminti karinius Land Rover Defenders._NEWLINE_XX a. de\xc5\xa1imto de\xc5\xa1imtmed\xc5\xbeio prad\xc5\xbeioje Otokar suk\xc5\xabr\xc4\x97 Otokar \xc5\xa1arvuot\xc4\x85j\xc4\xaf transporter\xc4\xaf, Otokar Okrep ir Otokar Cobra. Tai buvo pirmieji Turkijos lengvai \xc5\xa1arvuoti 4x4 formul\xc4\x97s automobiliai._NEWLINE__NEWLINE_1997 m. Otokar persik\xc4\x97l\xc4\x97 \xc4\xaf Sakarj\xc4\x85._NEWLINE_2002 m. Otokar nusipirko vilkik\xc5\xb3 gamybos kompanij\xc4\x85. 2002 m. pabaigoje Otokaras suk\xc5\xabr\xc4\x97 ma\xc5\xbe\xc4\x85 autobus\xc4\x85 Navigo, kuris Turkijoje \xc5\xbeinomas kaip Sultan. 2003 m. Otokar \xc4\x97m\xc4\x97 bendradarbiauti su Singapore Technologies Kinetics (STK) - kartu gaminti 8x8 ratines p\xc4\x97stinink\xc5\xb3 kovos ma\xc5\xa1inas Otokar-Yavuz._NEWLINE__NEWLINE_2005 m. Otokar padidino savo \xc5\xa1arvuot\xc5\xb3j\xc5\xb3 automobili\xc5\xb3 asortiment\xc4\x85. 2007 m. baland\xc4\xaf Turkijos vyriausyb\xc4\x97 nutar\xc4\x97 prad\xc4\x97ti derybas su Otokar d\xc4\x97l turki\xc5\xa1ko originalaus tanko konstravimo.\n_START_SECTION_\nVilkikai\n_START_PARAGRAPH_\nOtokar gamina \xc4\xafvairios paskirties vilkik\xc5\xb3 priekabas, skirtas tekstilei, \xc5\xa1aldytam maistui, sunkioms ma\xc5\xa1inoms, pavojingoms med\xc5\xbeiagoms, automobiliams ir kt. perve\xc5\xbeti.\n_START_SECTION_\nD\xc5\xbeipai\n_START_PARAGRAPH_\nOtokar pagal Land Rover-UK licencij\xc4\x85 gamina kelis Land Rover variantus - Land Rover Defender 90, Defender 110, ir Defender 130, kurie naudojami kaip \xc4\xafprastiniai d\xc5\xbeipai, greitosios pagalbos ir gelb\xc4\x97jimo automobiliai.'